Den Vest-Sjællandske Avis, 1830-11-27
Det var den 16de Novbr. at Hertugen af Vellington forkyndte med en temmelig sagte Stemme i Overhuset, at han holdt det for sin Pligt med Hensyn til hvad der var passeret Aftenen tilforn i Underhuset at tilbyde Hs. Mai stæt at han vilde aftræde fra sin Post, og at Hs. Majestæt havde naadigst behaget at modtage hans Resignation; men at han kun forblev saalænge i Embedet indtil Hs. Majestæt har udnævnet ham en Efterfølger. – Hr. Robert Peel gjorde samme Anmeldelse i Underhuset. J dette vare følgende Forhandlinger forefaldne: den 12te om Aftenen havde Skatkammerkanzleren foreslaget for Underhuset en nye Civilliste, hvorved han prisede Kronens Værdighed og det Brittiske Folks Kiærlighed for sin Monark. Han indlod sig omstændelig paa at forklare de enkelte Udgifter og de ønskede Bevillinger for Civillisten. J Begyndelsen, af den forrige Regiering udgjorde Civillisten for England 858,000 Pund Sterling, for Jrland 207,000 Pd. og de aarlige Udgifter for Skotland, 109,000 Pd. med Jndbegreb af nogle andre Jndkomster 1,221,600 Pund, hvorfra maae drages 106,000 Pund for den afdøde Konges Privat-Jndkomster. Uagtet den Omstændighed at der ogsaa for nærværende Tid skal tages Hensyn paa Dronningens Hofstat, saa foreslog han dog en betydelig Reduction, saa at Civillisten i det Hele skulde kun udgiøre 970,000 Pd. St. Mange Medlemmer, hvoriblandt Lord Althorp, Sir H. Parnell og især Hr. Brougham traadte frem med deres bemærkninger imod Ministerens Foredrag, og besværede sig fornemmelig over, at saamange forskjellige Udgifter være anførte undersamme Rubrik. Alle vare stemte for at Sagen skulde overdrages en særskilt Committee. Efter en lang Debat blev Forhandlingen udsat til den 15de om Aftenen, hvorpaa den igien blev bragt paa Bane af Sir H. Parnell. Denne fandt de meddeelte Beregninger at være ingenlunde tilfredsstillende; og paastød at de skulde prøves ved en Committee. Skatkammerkantzleren og Hr. Herries anvendte alt mueligt for at faae Oppositionens Forslag forkastet. 204 Stemmer erklærede sig ogsaa for Ministerens Proposition; men Hr. Parnells Amendement angaaende Udnævnelsen af en Undersøgelsescommission blev imidlertid antaget med en Majoritet af 29 Stemmer for Oppositionen. Der blev besluttet at en Committee af 23 Medlemmer med Hr. Parnell i Spidsen skulde udvælges. Oppositionens Seier kunde ikke forfeile sin Virkning, paa Børsen. De consoliderede Fonds faldt til 83 1/2, og man spurgte strax hvorfra man skulde finde en duelig Efterfølger for Hertugen af Vellington. (Da det nærværende Ministerium blev fældet af Oeconomisternes Partie, saa var det ogsaa begribeligt at man for at hylde Folkestemningen valgte Chefen for dette Partie Lord Althorp til Skatkammerkanzler, og den Minister som skal dirigere Forhandlingerne i Underhuset. Det kommer nu blot an paa om England kan undgaae en indvortes Crisis ved Oeconomie og ved en moderat Parlamentsreform.) Kongenskal have beklaget Ministeriets Resignation som angav sin Minoritet i Underhuset som Grunden dertil, endskiøndt han ved en vis Gienstand af megen Vigtighed skal være af en forskiellig Mening med Hertugen af Vellington, og Publikum synes at beklage at Lord Cantsleren Lord Lynhurst er gaaet af, som i et mesterligt Foredrag havde foreslaget i Underhuset at Hertuginden af Kent (og altsaa ikke Dronningen) skal udnævnes til Regentinde under Prinsesse Victorias Minoritet, dersom Kongen skulde døe.